*Presentació del Baròmetre del sector tecnològic a Catalunya 2019*

**Segons l’estudi, cal que les TIC es posicionin com a generadores de valor i factor de creació de negoci**

* **Només el 6,6% de les empreses que implanten les TIC es beneficien d’una millora en la facturació. El CTecno detecta una oportunitat de creixement.**
* **Els projectes tecnològics beneficien principalment l’agilització de processos, contacte amb els clients o accions comercials, tot i que no acaben de generar un impacte positiu en l’augment de la facturació.**
* **L’estudi detecta escassetat de talent de les dones en el sector TIC que representa un 8% de les posicions tècniques. Només un 10,8% de les empreses enquestades fomenten algun tipus de programa per contractar dones.**
* **El talent passa a ser el primer fre per al creixement del sector, passant de la setena preocupació a la primera en només dos anys.**
* **L’estudi recomana posar el focus en el talent, vertebrar l’ecosistema per tot el territori, accelerar la digitalització com a creadora de valor de les empreses i enfortir el diàleg entre les administracions públiques i el sector privat.**

**Barcelona, 18 de juliol del 2019** – “El sector TIC ha de liderar la transformació del teixit empresarial català potenciant i **accelerant la digitalització de l’economia**, acostant-se a les empreses de la demanda”. “Cal que les TIC siguin enteses com a catalitzadores de negoci i valor més enllà de l’optimització de processos”. Aquestes són algunes de les conclusions amb les quals el **CTecn**o anima el sector TIC que passi de ser percebut com “només un proveïdor de solucions TIC a un *partner* estratègic que acompanyi les empreses en el seu procés de digitalització”.

Aquestes són algunes de les **principals conclusions** que es desprenen de les dades del Baròmetre del sector tecnològic de Catalunya 2019, elaborat pel Cercle Tecnològic de Catalunya (CTecno).

Segons l’estudi, només el **6,6%** de les empreses augmenten la seva facturació gràcies a la implantació de processos tecnològics. En canvi, les tres àrees que més s’han beneficiat d’aquesta implantació són l’**agilització de processos**, el contacte amb els **clients** i l’àrea comercial.

Per **Jordi William Carnes**, president del CTecno, per aconseguir aquesta aproximació a la demanda: “Cal apostar per les col·laboracions i aliances, enlloc de ser proveïdors de serveis TIC. Cal emfatitzar que les TIC són **generadores de riquesa** i no només un factor d’estalvi i optimització de recursos interns”.

Respecte a la **facturació**, el Baròmetre confirma les bones expectatives amb un 71,9% de les empreses TIC catalanes que han tancat l’any 2018 millor que l’any anterior, i un 47,3% de les empreses que ho han fet amb un **augment de facturació** superior al 2,5%.

Quant a previsions, un 77,4% d’aquestes empreses projecten un escenari de facturació de l’exercici de **2019 superior a la del 2018**, amb un 48,5% de companyies que projecten que aquest increment serà per sobre del 2,5%.

Tot i aquestes bones notícies, el teixit empresarial TIC català es **valora en 6,64 punts sobre 10**, una puntuació molt similar a la d’anys anteriors, que caldria millorar.

Més enllà dels grans indicadors de negoci, la present edició del Baròmetre ha fet un exercici d’anàlisi al voltant d’altres **reptes i oportunitats estratègiques** del sector a Catalunya:

**El talent:** És el principal fre pel futur del sector i per les seves possibilitats d’esdevenir un *hub* internacional en temes de tecnologia i digitalització. Aquest any el Baròmetre identifica que la dificultat en la contractació de professionals TIC passa a ser la **primera preocupació** en només dos anys.

Un dels aspectes més rellevants que se segueix detectant és l’escassetat de talent de les dones en el sector. Un any més es corrobora la gran **manca de dones en les empreses TIC**, on només representen el **8%** de les posicions tècniques i especialitzades o en alts càrrecs dins les companyies tecnològiques.

Només un **10,8%** de les organitzacions enquestades contemplen algun tipus de programa o política específica per contractar dones. Una problemàtica igual d’alarmant tant en empreses de gran facturació com en empreses petites.

**El territori:** Cal vertebrar un ecosistema potent i eficient d’oferta i demanda TIC a tot el territori per tal d’alliberar el potencial latent que conté i que sigui un motor de transformació econòmica i social del país.

**Les polítiques públiques**: El CTecno es manifesta com un agent actiu per enfortir el diàleg i facilitar els espais de trobada entre les administracions i l’ecosistema TIC, per tal d’impulsar i accelerar l’estratègia de digitalització de l’economia del país.

*El Baròmetre del sector tecnològic a Catalunya recull les percepcions i valoracions d’una mostra representativa del teixit empresarial català i any rere any continua creixent i sumant nous participants. En aquesta onzena edició hi han participat 1.019 empreses, entre 501 empreses d’oferta i 518 empreses de demanda del sector tecnològic.*

*Dades de l’Observatori del sector TIC de Catalunya 2019, l’ecosistema tecnològic català està format per 15.757 empreses (un 4,5% més que el 2017) i 106.400 persones treballadores, que suposa un 3’1 % de la població ocupada a Catalunya, amb un volum de facturació total aproximat de 16.667 M€ i un creixement del 14% en els darrers dos anys.*

**Sobre el CTecno**

#### El Cercle Tecnològic de Catalunya (CTecno) és una fundació privada sense ànim de lucre oberta a les persones, empreses i professionals de les TIC per crear opinió, generar debat i promoure polítiques tecnològiques. Els seus objectius són:

#### Ser referent, dinamitzador i punt de trobada del sector de les TIC

#### Ser un actor decisiu i influent sobre l’agenda dels actors clau (públics i privats) del sector TIC i la digitalització

#### Generar debat, anàlisi i difusió de l’estat actual i reptes de futur de la societat digital

#### Incentivar i desenvolupar talent digital

#### Apropar la tecnologia al tercer sector

Més informació: www.ctecno.cat

**Atenció als mitjans de comunicació**
Intermèdia Comunicació - Aina Rodríguez
arodriguez@intermedia.cat / 655257924